Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: a 263/2000. (XII. 26.) Korm. rendelethez
Paragraph Index: 1194

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — szigorlat, kollokvium — szakdolgozat elkészítéséből, záróvizsga letételéből tevődik össze. 5.1. A kötelező szigorlatok száma: 3 — gazdasági komplex szigorlat, — pszichológia komplex szigorlat (pszichológia, szociálpszichológia és szervezetpszichológia), — PR és sajtókapcsolatok. 5.2. A szakdolgozat A szakdolgozat a szakképzettségnek megfelelő, a szakmai tárgyakhoz kapcsolódó feladat megoldása, amelynek elkészítésével a hallgatónak tanúsítania kell, hogy jártas a tananyagon túlmenően a hazai és nemzetközi szakirodalomban, tanulmányaira alapozva, szakirodalom feldolgozásával képes az elsajátított ismeretanyag gyakorlati alkalmazására, továbbá — különösen választott szakterületén — önálló üzleti kommunikátori munka végzésére. 2000/132. szám 5.3. A záróvizsgára bocsátás feltételei: — a tantervben előírt vizsgakövetelmények teljesítése, — legalább egy idegen nyelvből középfokú, C típusú állami vagy azzal egyenértékű nyelvvizsga, — az intézmény által előírt szakmai gyakorlat(ok), — két opponens által bírált szakdolgozat benyújtása. 5.4. A záróvizsga részei: — a szakdolgozat megvédése, — komplex szóbeli vizsga két tárgykörből: = marketing (marketing alapismeretek, média marketing, marketing kutatás), = kommunikáció ( kommunikációs alapismeretek, üzleti kommunikáció, rendezvény-szervezés, krízis kommunikáció). 5.5. A záróvizsga eredménye A szakdolgozat elkészítésére és annak megvédésére adott érdemjegyek átlagából, valamint a szóbeli záróvizsga két érdemjegyéből képzett, egészre kerekített átlag. A Kormány 264/2000. (XII. 26.) Korm. rendelete a doktori képzés, a doktori fokozat odaítélésének eljárási szabályairól, valamint a képzésben résztvevők egyes jogairól és kötelességeiről, az általuk fizetendő díjakról

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes